Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1301

5. Sportjátékok elemei Szakképzés 1/11. Célok: A rendszeres mozgást, testedzést, az egészséges életmód iránti igényt kialakítani. A tanuló egészséges testi fejlődését biztosítani. Ismereteit, jártasságait, képességeit kialakítani, fejlődését, és későbbi mozgásos cselekvési biztonságát, rendszeres fizikai aktivitását megalapozni. Feladatok: Az alapvető mozgáskészségek továbbfejlesztése, esetleges pótlása. Koordinációs képességek kialakítása. Állandó élményszerzés a játékokon, versenyen keresztül. Értékes személyiségvonások megerősítése. Az egészséges testi fejlődés segítése. A tornaszerek egyre önállóbb adekvát használatának fejlesztése. Elvárt teljesítmény: Tudjon a térben saját testéhez képest tájékozódni. Figyeljen a helyes testtartásra. Tartsa be a sportjátékok szabályait. Használja önállóan, rendeltetésszerűen a tornaszereket. Értékelés Tanév végén érdemjeggyel, félévente szöveges tájékoztatás, évente P.A.C. mérőeszközös mérés. Az értékelésnél a saját magához mért fejlődésváltozásokat kell alapul venni.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes